નવી દિલ્હી, 8 જૂન: આજે એનડીએ સરકાર પહેલીવર રેલ બજેટ રજૂ કરશે. હવે જોવાનું એ છે કે દેશની જનતાને મોદી સરકારનું આ રેલ બજેટ કેટલો સંતોષ આપી શકે છે. બધાની નજર એ વાત પર ટકેલી છે સત્તામાં આવ્યા પહેલાં ચૂંટણી દરમિયાન કરવામાં આવેલા હજારો વાયદાઓમાંથી કેન્દ્રની મોદી સરકાર આજે કેટલા વાયદાઓને પુરા કરે છે અને કેટલા વાયદાઓ પર પાણી ફેરે છે. સામાન્ય માણસથી મધ્યમ વર્ગીય જનતા પણ રેલ બજેટની રાહ જોઇ રહી છે અને એવામાં બધાની નજર રેલ મંત્રી સદાનંદ ગૌડા પર ટકેલી છે. દરેક જણ જાણવા માંગે છે કે કેટલી ટ્રેનો તેમના શહેરો માટે આવશે, કઇ-કઇ ટ્રેનોથી તેમની મુસાફરી પર અસર પડી શકે છે અને કયા શહેર માટે સૌથી વધુ ટ્રેન શરૂ કરવામાં આવી છે.